คือผมมี sex กับแฟน หลังเลือดออกจากผลข้างเคียงยาคุมฉุกเฉิน คือก่อนหน้านี้มี sex กัน แล้วกินยาคุมฉุกเฉิน จากนั้นมีเลือดออกจากผลข้างเคียง หรือที่จะทำให้ มี ปจด. เร็วขึ้น หลังจากนั้นมี sex กันอีกหลัง เลือด หรือ ปจด. หมด อยากทราบว่าจะท้องมั้ยครับ
สวัสดีค่ะ หากได้ทานยาคุมฉุกเฉินไป แล้วหลังจากนั้นประมาณ 1 สัปดาห์ ได้มีเลือดออกมา โดยหากไม่ใช่ช่วงวันปกติที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินได้และเมื่อมีเพศสัมพันธ์หลังจากที่มีเลือดออกมา โอกาสในการตั้งครรภ์อาจมีได้ เพราะเนื่องจากไม่ใช่ประจำเดือนจริงๆ เราจึงไม่มีทางรู้ได้แน่นอนว่าจะมีการตกไข่เกิดขึ้นหรือไม่ในวันใด ดังนั้นอาจต้องพิจารณาทานยาคุมฉุกเฉินไปอีกครั้งค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ